Šiauliai (Šilutė)

Šiauliai – kaimas Šilutės rajono savivaldybėje, 3 km nuo Švėkšnos į pietus, abiejose kelio Švėkšna–Žemaičių Naumiestis pusėse; teka Švėkšnalė, Ašva. Ribojasi su Vilkėno I, Vilkėno II, Vilkų Kampo, Stankiškių, Tvaskučių ir Nikėlų kaimais.

 Istorija 

Nuo 1820 m. Šiaulių kaimas priklausė Vilkėno dvarui. 1880–1882 m., dvarui vykdant savo žemių atribavimą, Šiaulių kaimo gyventojai įvairiais būdais trukdė tuos darbus vykdyti.

Šiaulių kaime buvo Vilkėno dvaro plytinė, žvyro karjeras (1901–1905 m. pagaminta ir išdegta dalis plytų bei vežtas žvyras Švėkšnos bažnyčios statybai).

 Gyventojai 

1923 m. Šiaulių kaime buvo 8 ūkiai, 61 gyventojas, 1997 m. – 12 ūkių, 28 gyventojai.

 Šaltiniai 

Kategorija:Šilutės rajono savivaldybės gyvenvietės